**AKTYVI SUBALANSUOTA PAMOKA 3 X 15**

**ŠALČININKŲ R. DIEVENIŠKIŲ ,,RYTO“ GIMNAZIJA**

|  |  |  |
| --- | --- | --- |
| **Mokytojų****kūrybinės** **laboratorijos** | **C:\Users\inesa_suchocka\Documents\herbai-logotipai\herbas2.gif** | **C:\Users\inesa_suchocka\Desktop\Logo1.png** |

**Dalykas / ugdomoji veikla:** lietuvių kalba ir literatūra

**Klasė / grupė:** 7 klasė

**Planą sukūrė:** Inga Salavei

*(mokytojo vardas, pavardė)*

**Pamokos (pamokų ciklo) /užsiėmimo pavadinimas:** „Dainos reikšmė žmogaus ir bendruomenės gyvenime. Veronikos Povilionienės pasakojimai ir dainos.“

|  |
| --- |
| **Pamokos/užsiėmimo idėja** |
| Tai pirmoji naujo skyriaus („Tautosakos ir tradicijų tęstinumas“) pamoka. Iš savo pedagoginės patirties žinau, kad paaugliai nenori mokytis „apie senovę“, vengia gilintis į tradicijas ir nėra linkę ieškoti praeities sąsajų su šiandienos aktualijomis. Todėl svarsčiau, kaip mokinius sudominti, kad nuo pirmos skyriaus pamokos nenusiteiktų priešiškai: „Baisu, dabar teks skaityti ir nagrinėti niekam neįdomias, keistai tarmiškai parašytas, niekam šiandien nereikalingas senienas...“. Tad pamokos idėja ir buvo temą aktualizuoti, sužavėti mokinius lietuvių liaudies dainomis. |
| **Mokinių/vaikų skaičius** | 8 |
| **Pamokų/užsiėmimų skaičius (Trukmė)** | 2 pamokos |
| **Pamokos/užsiėmimo tikslai** | Ugdyti pagarbą savo tautos kultūrai ir tradicijoms, skatinti domėtis dainuojamąja tautosaka ir suvokti liaudies palikimą kaip vetybę bei neišsenkantį kūrybos šaltinį. |
| **Pamokos/užsiėmimo uždaviniai** | Su visa klase pasiklausę tradicinių liaudies ir pagal liaudies dainų motyvus sukurtų šiuolaikių dainų, padiskutavę ir savo požiūrį išsakę porose, perskaitę ir aptarę interviu su liaudies dainų atlikėja Veronika Povilioniene, ir apibendrinę visus požiūrius bei nuomones **gebės įvardinti, kuo dainos buvo svarbios žmonėms praeityje ir kuo jos svarbios šiuolaikiniam žmogui**. |
| **Mokymosi/ugdymosi aplinkos, priemonės ir (ar) technologijos** | Dainos iš [www.youtube.com](http://www.youtube.com) svetainės.  |
| **Pamokos/užsiėmimo eiga, mokymo(si)/ugdomųjų veiklų aprašymas**  |
| I. Pamokos tikslų, uždavinių skelbimas. (5 min)Mokytoja pristato naują skyrių „Tautosakos ir tradicijų tęstinumas“: informuoja, kokių dalykų bus mokoma(si), kokių rezultatų tikimasi pasiekti, kaip ir už kokius darbus mokiniai bus vertinami.Mokytoja skelbia pamokos temos pavadinimą, įvardija pamokos tikslą ir uždavinius. II. Pamokos eiga. (75 min) *Sužadinimas ir įvedimas į temą. (20 min)* Išsiaiškinama mokinių patirtis: mokytoja klausia, į kokias grupes skirstomos liaudies dainos pagal paskirtį, kurios teminės grupės liaudies dainas dažniausiai girdime šiais laikais, kodėl kai kurios (pvz., ganymo) dainos beveik visiškai pamirštos ir nebedainuojamos, ko apie dainuojamąją tautosaką vaikai mokėsi per kitų dalykų pamokas (pvz., muzikos).Įjungiamas liaudies dainos „Leliumoj“ garso įrašas (atlieka V. Povilionienė). <https://www.youtube.com/watch?v=QPz88ZrS7z4&feature=youtu.be> Išklausę įrašą mokiniai apibūdina dainos nuotaiką, aptariama, apie ką dainuojama, kokių kalendorinių švenčių dainų grupei priskiriama daina (Kalėdų). Įjungiamas dainos „Einam tolyn“ garso įrašas (atlieka grupė „Žalvarinis“ ir V. Povilionienė).<https://www.youtube.com/watch?v=1EvTBsbV8Y4&feature=youtu.be>Išklausę dainą mokiniai pasidalija įspūdžiais apie kūrinį, remdamiesi dainos turiniu nustato, kurios teminės grupės ši daina (karo), išsako nuomonę apie šiuolaikinės muzikos derėjimą su liaudies daina ir tradiciniu jos atlikimu.Įjungiamas dainos „Močiute, širdele“ garso įrašas (atlieka grupė „Žas“ ir V. Povilionienė).<https://www.youtube.com/watch?v=be9Gz8iWZmM&feature=youtu.be>Išklausę dainą mokiniai pasidalija įspūdžiais apie kūrinį, remdamiesi dainos turiniu nustato, kurios teminės grupės ši daina (vestuvių).*Darbas porose. (15 min)* Mokiniams skiriama užduotis: porose pasikalbėti apie muzikos / dainų vaidmenį šiuolaikinio žmogaus guvenime, pasipasakoti, kada ir kokios muzikos jie mėgsta klausytis, kada ir kokias dainas dainuoja, ką muzika ir dainavimas jiems suteikia; pasitarus su porininku suformuluoti bent du argumentus, kodėl šiuolaikiniam žmogui verta nepamiršti liaudies dainų ir savo įžvalgas pristatyti likusiems bendraklasiams. Mokytojas stebi porų pokalbius, jei reikia, įsikiša ir diskusijas nukreipia reikiama linkme.*Interviu su dainininke V. Povilioniene skaitymas taikant skaitymo pakaitomis metodą (skaitymo strategijų taikymas bendradarbiaujant). (25 min)* Pirmiausia moksleiviai individualiai skaito pirmąjį teksto skirsnelį. Čia jie turi naudoti jiems žinomas teksto analizės technikas (pvz., pasižymėjimą). Perskaičius skirsnelį, vienas mokinys kelia klausimus pirmajam skirsneliui, jie turi būti susiję su svarbiausia jo infomacija. Bendraklasiai turi atsakyti į pirmojo moksleivio klausimus. Kitas mokinys savais žodžiais atpasakoja skirsnelio turinį. Likusieji mokiniai tikrina, ar dar liko neaiškių teksto vietų, kurios galėjo būti praleistos atliekant pirmuosius žingsnius. Mokiniai gali prašyti mokytojo pagalbos siekdami išsiaiškinti sunkesnes formuluotes, painius sakinius arba nepažįstamus žodžius, kad teksto suvokimo sunkumai būtų įveikti. Išnagrinėjus primąjį skirsnelį, skaitomas antrasis ir t.t.*Apibendrinamoji pamokos užduotis – lentelės „Kuo svarbios liaudies dainos?“ pildymas. (15 min)* (1 priedas) Mokiniams išdalijami lapai su lentele, kurią jie turi pildyti. Mokytoja paaiškina, kad mokiniai, apibendrinę šiandien išsakytas savo ir bendraklasių nuomones bei V. Povilionienės mintis apie dainas, turi surašyti į lentelę, kuo praeities ir šių dienų žmonėms svarbios liaudies dainos. Mokiniai tardamiesi porose pildo lentelę. Kai darbas baigtas, mokiniai savo įrašus aptaria su bendraklasiais ir mokytoja. Mokytoja informuoja, kad lentelė apie dainų svarbą dar nėra baigta ir bus pildoma naujais įrašais viso skyriaus eigoje.III. Refleksija. (10 min)Ekrane rodomi „Nebaigti sakiniai“. (2 priedas) Kiekvienas mokinys pabaigia juos žodžiu.  |
| **Priedai** | 1 priedas. Lentelė „Kuo svarbios liaudies dainos?“2 priedas. Refleksija „Nebaigti sakiniai“. |
| **Rezultatai** | Mokinius pavyko įtraukti į pamokos veiklas: jie aktyviai įsitraukė į diskusijas, noriai atsakinėjo į klausimus, stengėsi įdėmiai skaityti tekstą ir atsakingai pildė lentelę. Sužadinimo dalyje išklausytos dainos mokiniams padarė gerą įspūdį (po pamokos prašė pasidalinti nuoroda, kad galėtų dar pasiklausyti). |

 **Rekomendacijos mokytojams**: *(1 – 3 punktai)*

Dainų įvairovė interneto svetainėse didžiulė, galima rinktis ir kitas (pagal savo individualų skonį).

**1 priedas**

**Kuo svarbios liaudies dainos?**

|  |  |  |  |
| --- | --- | --- | --- |
| **Praeities žmonėms dainos buvo svarbios, nes ...** | **Pavyzdžiai / citatos** | **Dabarties žmonėms dainos yra svarbios, nes ...** | **Pavyzdžiai / citatos** |
|  |  |  |  |

**2 priedas**

Refleksija. „Nebaigti sakiniai“

Pamokoje sužinojau, kad ...

Buvo įdomu ...

Norėčiau daugiau sužinoti ...

Šią pamoką sekėsi ...